[bookmark: _GoBack]Non vin para que me sirvan
- Desde que me levanto, ata que me deito, 
alguén me está servindo, Señor. 
Gustaríame revestirme de agradecemento 
para ir recoñecendo todo o que me regalan os demais. 
-Eu quero, coma Ti, pensar que non estou 
para ser servido senón para servir. 
Quero ser o ombreiro que descansa o fatigado, 
o oído que escoita a pena do que sofre, 
a mirada que agarima a vida que está á beira, 
a man que se estende para acoller a súa historia.
-Gustaríame ser luz para a escuridade de outros, 
faísca para os que están desanimados, 
sal para os que teñen unha existencia eslamiada 
e azucre para os que teñen que soportar amargos grolos. 
-Quixese contigo ser venda para as feridas do camiño, 
ser antibiótico que cura toda infección da alma, 
ser alcol que desinfecta todos os malos rolos 
e ser o estimulante que contaxia ganas de vivir. 
-Contigo podería ser un feixe de globos, 
que tira da xente cara arriba, 
Señor, que o gas da ilusión os eleve sobre a rutina 
e poidan vivir con gozo e con paixón..















 

























Te lo pedimos con María, reina de las Misiones. Amén.

	ISAÍAS 53, 10-11: Ao entregar a súa vida como expiación, verá a súa descendencia, prolongará os seus anos.
O Señor quixo trituralo co sufrimento, e entregar a súa vida como expiación: verá a súa descendencia, prolongará os seus anos, o que o Señor quere prosperará pola súa man. Polos traballos da súa alma verá a luz, o xusto saciarase de coñecemento. O meu servo xustificará a moitos, porque cargou cos crimes deles. 
Palabra do Señor.
SALMO 32 R/. Que a túa misericordia, Señor, veña sobre nós, como o esperamos de ti.
HEBREOS 4,14-16: Acheguémonos con seguridade ao trono da graza.
MARCOS 10, 35-45 (forma longa):  O Fillo do home veu a dar a súa vida en rescate por moitos.
Narrador: Naquel tempo, achegáronse a Xesús os fillos de Zebedeo, Santiago e Xoán, e dixéronlle: 
Santiago: -«Mestre, queremos que nos fagas o que che imos  pedir». 
Narrador: Preguntoulles: 
Xesús: -«Que queredes que faga por vós?». 
Narrador: Contestaron: 
Xoán: -«Concédenos sentarnos na túa gloria un á túa dereita e outro á túa esquerda». 
Narrador: Xesús replicoulles: 
Xesús: -«Non sabedes o que pedides, podedes beber o cáliz que eu hei de beber, ou bautizarvos co bautismo con que eu me vou bautizar?». 
Narrador: Contestáronlle: 
Xoán: «Podemos». 
Narrador: Xesús díxolles: 
Xesús: -«O cáliz que eu vou beber beberédelo, e seredes bautizados co bautismo con que eu me vou bautizar, pero o sentar á miña dereita ou á miña esquerda non me toca a min concedelo, senón que é para quen está reservado».
Narrador: Os outros dez, ao oír aquilo, indignáronse contra Santiago e Xoán. Xesús, chamándoos, díxolles: 
Xesús: -«Sabedes que os que son recoñecidos como xefes dos pobos os tiranizan, e que os grandes os oprimen. Non será así entre vós: o que queira ser grande entre vós, que sexa o voso servidor; e o que queira ser primeiro, sexa escravo de todos. Porque o Fillo do home non veu a ser servido, senón a servir e dar a súa vida en rescate por moitos». Palabra do Señor. 
                    (Narrador- Santiago – Xesús - Xoán). 








































Subir ou servir?
1. VER: Quero ser o mellor
- Fano no debuxo deste domingo preséntanos un podio lembrándonos como nos gusta a competitividade, ser os primeiros en todo, gañar os demais, triunfar, mandar nos outros… E isto non só cando nos enfrontamos no deporte senón tamén na vida diaria.
En que che gusta ser o primeiro? Que será o primeiro para Xesús? 
2. XULGAR: Subir ou servir para Xesús
- No evanxeo, Xesús di aos apóstolos que querían acaparar os primeiros postos: “o que queira ser grande, sexa o voso servidor”. E lémbralles que el veu non a ser servido senón a “servir e dar a vida”.
Mc 10, 32-52, LUMO –RVC, película: https://youtu.be/yqrG6QM5msI
QUE NOS QUERE DICIR?
- Os apóstolos Xoán e Santiago queren ocupar os primeiros postos no Reino, queren ser os máis importantes. 
- Xesús dilles que el non veu ter palacios, a mandar nin a que o sirvan. El veu servir, a dar, incluso a vida. Iso é o que haberemos de facer os seus amigos hoxe, tamén a Igrexa que formamos todos. 
- Xesús sempre nos ensina co seu exemplo. El sabe que unha das cousas que máis dividen a xente é a procura de poder, subir. Por iso el ensínanos a baixar, é dicir a SERVIR. 
- Servir é poñernos ao dispor do outro, axudalo, pensar máis nos outros e menos en min. E isto vivilo na familia, o colexio, o traballo, a comunidade… 
- No debuxo é bonito que Fano colocase a Xesús no terceiro (mundo) posto do podio. No día do DOMUND, os misioneiros móstrannos que estar ao servizo dos pobres nos “abaixa” pero ao mesmo tempo agranda o amor que Xesús nos brinda a través das súas vidas.
As claves do éxito, Verbo Divino 2021, reflexión: https://youtu.be/nvoJqyv4e3w
Ide e invitade a todos ao banquete, vídeo Domund 2024: https://youtu.be/Eldmf-cCiRQ&t=14s
Que nos ensina este evanxeo? En que es servizal? 
3. ACTUAR: Nunca “fóra de servizo”
- Dialogade se estades “fóra de servizo” ou “en servizo permanente”. 
- Pensamos que pequenos servizos podemos ofrecer ao noso ao redor. 
- Envía unha mensaxe a persoas que che están servindo, agradécelles o que fan por ti… 
- Visitade a Delegación de Misións e escribídelle a algún misioneiro, coñecede o que fai. Rezamos esta semana polas misións e aforramos un pouco para algún proxecto misioneiro.  Somos misioneiros, canción:  https://youtu.be/zl-VIoD13Kw
           Que imos facer?

Un nifio misionero Un nifio misionero
siempre dice: jGracias! es feliz al compartir

Un nifio misionero

Un nifio misionero sabe que su
sirve a los demas con alegria.

Un nifio misionero
persona es ms importante que el dinero.

es generoso aunque le cueste.

Un nifio misionero busca Un nifio misionero
soluciones hasta que las encuentra. siempre piensa en “nosotros”.





